Hivatalos: Magyarországra jön az amerikai külügyminiszter
Az LMP parlamenti képviselője coming outolt.
A jövő héten Magyarországra látogat Mike Pompeo amerikai külügyminiszter – írta a Twitteren John Bolton, Donald Trump nemzetbiztonsági tanácsadója. Utoljára 2011-ben látogatott amerikai külügyminiszter Magyarországra, akkor Hillary Clinton Orbán Viktorral is találkozott.

Bár Bolton konkrét napot nem adott meg, a Direkt36 a napokban a Facebookon azt írta magyar kormányzati forrásokra hivatkozva, hogy Pompeo február 11-én érkezik Budapestre. Ezt az információt később a külügyminisztérium megerősítette az ATV-nek.

A nemzetbiztonsági tanácsadó a szerdai Twitter-üzenetben arról is írt, hogy Washingtonban tárgyalt Szijjártó Péter külügyminiszterrel. A témák között szerepelt a védelmi együttműködés, energiaügyek, az káros orosz befolyással szembeni fellépés és a NATO-hoz való feltétlen hűség fenntartása.

Kiemelt kép: Europress/Mustafa Kamaci/Anadolu Agency
Nagyvilág